2. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ. Ι.1497 της 13 Δεκ. 1954/3 Ιαν. 1955 Περί καθορισμού διαδικασίας 1)παραδόσεως των επί προσωρινή ατελεία εισαγομένων πρώτων υλών προς κατασκευήν ξυλίνων βαρελίων και 2)μεταβιβάσεως και εφαρμογής των κατασκευαζομένων βαρελίων. Εν όψει του άρθρ. 9 του 2861/1954 «περί μέτρων ενισχύσεως της εξαγωγής βιομηχανι(Αντί της σελ. 503) Σελ. 503(α) Πρώτες ύλες Ξύλινων Βαρελιών 30.Η.ζ.1-2 κών και άλλων εγχωρίων προϊόντων» και της παρ. 2 του άρθρ. 6 του ιδίου Νόμου. ΄Αρθρ.1.-Η παράδοσις των, εν άρθρ. 1 του από 20.8.1934 Δ/τος «περί παραλαβής επί παρακαταθήκη των εισαγωγικών τελών πρώτων υλών προς κατασκευήν ξυλίνων βαρελίων προοριζομένων δι΄ αλλοδαπήν» (ΦΕΚ 351/1934 τεύχος Α΄) αναφερομένων πρώτων υλών ενεργείται υπό των τελωνειακών αρχών επί τη υποβολή αυταίς σχετικής αιτήσεως εμφαινούσης: α) το ονοματεπώνυμον του αιτούντος βαρελοποιού, εν περιπτώσει δε απουσίας αυτού το του αντιπροσώπου του, β)την πόλιν και την θέσιν της αποθηκεύσεως πρώτων υλών μέχρι της μετασκευής των εις βαρέλια και 3) την πόλιν και την θέσιν του εργοστασίου ή εργαστηρίου εις ό θα γίνηται η επεξεργασία των πρώτων υλών. Εις την αίτησιν ταύτην δέον να προσαρτάται και βεβαίωσις του οικείου Βιοτεχνικού Επιμελητηρίου ή τοιούτου μη υπάρχοντος του οικείου Συλλόγου, ή ετέρας αρμοδίας αρχής περί του ότι ο αιτών κέκτηται τας εν άρθρ. 1 του ανωτέρω Δ/τος αναφερομένας ιδιότητας. ΄Αρθρ.2-1.Τα υπό τους όρους του ανωτέρω από 20.8.1934 Δ/τος «περί παραλαβής, επί παρακαταθήκη των εισαγωγικών τελών, πρώτων υλών προς κατασκευήν ξυλίνων βαρελίων προοριζομένων δια την αλλοδαπήν» κατασκευαζόμενα βαρέλια δύνανται προ πάσης εξαγωγής ή αποταμιεύσεως τούτων: 1)να μεταβιβάζωνται (πωλούνται) και εις έτερα πρόσωπα έχοντα την ιδιότητα του εξαγωγέως χωρίς να επέρχηται μετατροπή της σχετικής πράξεως μεταποιήσεως και αντικατάστασις της, κατά την εισαγωγήν των πρώτων υλών, παρασχεθείσης εγγυήσεως (χρηματικής παρακαταθήκης) δια την παρ΄ αυτών εξαγωγήν ή αποταμίευσιν τούτων εντός της, εν άρθρ. 2 του ανωτέρω Δ/τος, αναφερομένης προθεσμίας από της εισαγωγής των πρώτων υλών και 2)να μεταφέρωνται κενά είτε χερσαίως είτε θαλασσίως εις έτερα εξαγωγικά κέντρα, ευρισκόμενα είτε εις την Τελωνειακήν περιφέρειαν του Τελωνείου Εισαγωγής των πρώτων υλών είτε και εις άλλην τελωνειακήν περιφέρειαν άνευ τελωνειακής τινός διατυπώσεως εις την περίπτωσιν μεταφοράς τούτων χερσαίως, δι΄ εκδόσεως δε μόνον απλής αδείας μεταφοράς, εις την περίπτωσιν της δια θαλάσσης, και από λιμένος εις λιμένα της Επικρατείας μεταφοράς, τούτων. 2.Η πίστωσις των εισαγωγέων βαρελοποιών δια της ποσότητος πρώτων υλών της αναλογούσης εις τα κατασκευαζόμενα και εξαγόμενα εις αλλοδαπήν ή αποταμιευόμενα είτε υπό των ιδίων των εισαγωγέων των πρώτων υλών είτε υπό άλλων εξαγωγέων, βαρέλια, γενήσεται βάσει αντιγράφων διασαφήσεων εξαγωγής ή αιτήσεων αποταμιεύσεως κατά την εν άρθρ. 3 του Δ/τος, καθοριζομένην απόδοσιν. Σελ. 504(α) 219-034 Εις τας ως άνω διασαφήσεις εξαγωγής ή αιτήσεις αποταμιεύσεως θα καταχωρούνται δι΄ ειδικής πράξεως: 1)το βάρος των εξαγομένων ή αποταμιευομένων βαρελίων ίνα καθίσταται εφικτή η εξεύρεσις της ποσότητος των πρώτων υλών των χρησιμοποιηθεισών δια την κατασκευήν τούτων (βαρελίων) δι΄ ής θα πιστούται ο αρχικός εισαγωγεύς ταύτης και 2)το ονοματεπώνυμον του εισαγωγέως των πρώτων υλών, η Τελωνειακή Αρχή της εισαγωγής και ο αριθμός της διασαφήσεως εισαγωγής ίνα ούτω, τόσον εις την περίπτωσιν της εξαγωγής ή αποταμιεύσεως των βαρελίων παρ΄ άλλης Τελωνειακής Αρχής και ουχί της τοιαύτης της εισαγωγής των πρώτων υλών, όσον και εις την περίπτωσιν της εξαγωγής ή αποταμιεύσεως παρ΄ ετέρου προσώπου και ουχί παρά του ιδίου του εισαγωγέως των πρώτων υλών, καθίσταται εφικτός ο συσχετισμός μεταξύ των εξαγομένων ή αποταμιευομένων βαρελίων και των εισαχθεισών πρώτων υλών εξ ών ταύτα κατεσκευάσθησαν και η εντεύθεν πίστωσις του εισαγωγέως κατά τ΄ ανωτέρω.